paragraph_text: Deset godina glazbenog djelovanja obilježavaju s albumom Zvučni zid na kojemu se nalazi glazba za kazalište, film i televiziju. Autori materijala su Vlatko Stefanovski i Bodan Arsovski, dok na snimanju sudjeluju pjevačica i glumica Ana Kostovska, Nikola Dimuševski i Garabet Tavitjan (koji se ponovno vratio u sastav). Glazbene teme su "Bušava azbuka" za TV emisiju, kazališna predstava "Oslobođenje Skoplja", "Tumba, tumba divina", "Koštana" i filmovi Šmeker, Za sreću je potrebno troje i Sretna Nova 1949. Većinu materijala na albumu snima Braco Zafirovski, a uskoro im se u sastav pridružuju Goce Micanov na saksofonu i Kiril Džajkovski na klavijaturama.